CELEX: 32019D1017
Language: et
Date: 2019-06-14 00:00:00
Title: Nõukogu otsus (EL) 2019/1017, 14. juuni 2019, seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses Gruusia 2015. aasta rahvusvahelise oliiviõli- ja lauaoliivilepinguga ühinemise tingimustega

21.6.2019   
               
               
                  ET
               
               
                  Euroopa Liidu Teataja
               
               
                  L 165/66
               
            
         NÕUKOGU OTSUS (EL) 2019/1017,
         14. juuni 2019,
         seisukoha kohta, mis võetakse Euroopa Liidu nimel rahvusvahelise oliivinõukogu liikmete nõukogus seoses Gruusia 2015. aasta rahvusvahelise oliiviõli- ja lauaoliivilepinguga ühinemise tingimustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 3 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Vastavalt nõukogu otsusele (EL) 2016/1892 (1) allkirjastati liidu nimel 2015. aasta rahvusvahelise oliiviõli- ja lauaoliivileping (edaspidi „leping“) 18. novembril 2016 ÜRO peakorteris New Yorgis, eeldusel et see sõlmitakse hilisemal kuupäeval. Lepingut kohaldatakse ajutiselt alates 1. jaanuarist 2017 vastavalt selle artikli 31 lõikele 2.
                  
               
                     (2)
                  
                  
                     Leping sõlmiti nõukogu 17. mai 2019. aasta otsusega (EL) 2019/848 (2).
                  
               
                     (3)
                  
                  
                     Lepingu artikli 29 kohaselt kehtestab oliiviõli- ja lauaoliivilepingu liikmete nõukogu (edaspidi „liikmete nõukogu“) tingimused, mille alusel saab mingi riigi valitsus lepinguga ühineda.
                  
               
                     (4)
                  
                  
                     Gruusia valitsus on esitanud ametliku taotluse lepinguga ühinemiseks. Seetõttu peaks liikmete nõukogu tulevase istungi või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, määrama kindlaks Gruusia ühinemise tingimused, mis puudutavad rahvusvahelise oliivinõukogu osaluskvoote ja ühinemiskirja hoiuleandmise tähtaega.
                  
               
                     (5)
                  
                  
                     Arvestades, et Gruusia arendab oma oliivisektorit nii tarbimise kui ka tootmise osas, võiks Gruusia teatavatel tingimustel ühinemine tugevdada rahvusvahelist oliivinõukogu, seda eelkõige oliivitoodete omadusi käsitlevate riiklike ja rahvusvaheliste õigusnormide ühtlustamisel, et vältida kaubandustõkkeid.
                  
               
                     (6)
                  
                  
                     On asjakohane määrata kindlaks seisukoht, mis võetakse liidu nimel liikmete nõukogus, kuna vastuvõetavatel otsustel on liidule õiguslik mõju, mis avaldab eelkõige mõju liikmete nõukogu otsuste tasakaalule, kui otsuseid ei võeta vastu konsensuse alusel vastavalt lepingu artikli 10 lõikele 4,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel oliiviõli- ja lauaoliivilepingu liikmete nõukogu tulevasel istungil või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, ja mis käsitleb Gruusia valitsuse lepinguga ühinemise tingimusi, on esitatud lisas.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 14. juuni 2019
            
               
                  Nõukogu nimel
               
               
                  eesistuja
               
               E. O. TEODOROVICI
            
         
         
            (1)  Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).
         
            (2)  Nõukogu 17. mai 2019. aasta otsus (EL) 2019/848 2015. aasta rahvusvahelise oliiviõli- ja lauaoliivilepingu Euroopa Liidu nimel sõlmimise kohta (ELT L 139, 27.5.2019, lk 1).
      
      
         
            LISA
            Liit toetab Gruusia valitsuse ühinemist lepinguga liikmete nõukogu tulevasel istungil või sellise menetluse raames, mida liikmete nõukogu kasutab otsuste kirjavahetuse teel vastuvõtmiseks, tingimusel et Gruusia osaluskvoodid arvutatakse lepingu artiklis 11 esitatud valemi kohaselt ja et ühinemiskirja hoiuleandmise tähtaeg võimaldab Gruusial lepinguga peagi ühineda. Kui ühinemiskirja hoiuleandmine lükkub edasi, on liidul õigus toetada liikmete nõukogu hiljem vastu võetavate otsustega ühinemiskirja hoiuleandmise tähtaja pikendamist.